system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Genul epic.
assistant
Genul epic cuprinde totalitatea operelor literare, populare și culte, în proză sau în versuri, în care gândurile, ideile și sentimentele autorului sunt exprimate în mod indirect, prin intermediul acțiunii și al personajelor antrenate în derularea evenimentelor plasate într-un anumit timp și spațiu. Genului epic îi corespunde, ca mod de expunere predominant, narațiunea.

Structura operei epice  
În general, operele epice sunt structurate după momentele narațiunii: 
Expozițiunea (fixează spațiul, timpul, unele personaje și împrejurările acțiunii)
Intriga (momentul în care se declanșează conflictul între personajele narațiunii) 
Desfășurarea acțiunii (prezintă întâmplările cronologic)
Punctul culminant (momentul cel mai tensionat al conflictului)
Deznodământul (sfârșitul conflictului)
În unele cazuri, intriga poate fi plasată înaintea expozițiunii.

Există și termeni noi pentru structura genului epic:
Situația inițială (momentul actual)
Evenimentul care schimbă situația inițială (cauza ce declanșează acțiunea)
Desfășurarea acțiunii
Depășirea situației dificile sau punctul de maximă tensiune (situația tensionată)
Sfârșitul  (momentul final)

Specii ale genului epic 
Genul epic este reprezentat prin numeroase specii literare:

În proză 
Anecdotă
Autobiografie
Basm (cult sau popular)
Biografie
Jurnal
Memorii
Mit
Nuvelă
Parabolă
Povestire
Roman
Schiță

În versuri 

 Baladă (creație populară inițial, intrată apoi în setul de specii al literaturii culte) 
 Epopee
 Fabulă
 Poem